Document ID: 32004R0838

Komisijos reglamentas (EB) Nr. 838/2004
2004 m. balandžio 28 d.
dėl pereinamojo laikotarpio priemonių, taikomų bananų importui į Bendriją, dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 41 straipsnio pirmą pastraipą ir 57 straipsnį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1],
kadangi:
(1) Komisijos reglamentas (EB) Nr. 896/2001 [2] nustato išsamias Tarybos reglamento (EEB) Nr. 404/93 taikymo taisykles dėl bananų importo į Bendriją priemonių.
(2) Kadangi Komisijos reglamentas (EB) Nr. 414/2004, patvirtinantis konkrečias priemones siekiant pritaikyti tarifinių kvotų bananų importui administravimo tvarką dėl naujų valstybių narių stojimo 2004 m. gegužės 1d. [3], priėmė pirmąsias priemones, susijusias su dešimt naujųjų valstybių narių stojimu į Bendriją. Tų priemonių tikslas - nustatyti 2004 m. balandžio 30 d. buvusios sudėties Bendrijoje įsisteigusius ūkio subjektus, kurie aprūpindavo naujųjų valstybių narių rinkas ir kurie atitinka Reglamento (EB) Nr. 896/2001 3 ir 4 straipsniuose nustatytas sąlygas, jei tai yra tradiciniai ūkio subjektai, ir to reglamento 6-12 straipsnius, jei tai - netradiciniai ūkio subjektai. Kartu naujosios valstybės narės priėmė panašias nuostatas savo nacionaline tvarka.
(3) Turėtų būti priimtos būtinos pereinamojo laikotarpio priemonės, kurios palengvintų perėjimą nuo priemonių, galiojusių naujosiose valstybėse narėse prieš stojimą, prie importo priemonių, galiojančių pagal bendrą rinkų organizavimą bananų sektoriuje.
(4) Siekiant užtikrinti tiekimą į rinkas, ypač naujosiose valstybėse narėse, prie tų kvotų, kurios Reglamento (EEB) Nr. 404/93 18 straipsnio 1 dalimi yra atidarytos visų trečiųjų šalių kilmės produktų importui, turėtų būti nustatytas papildomas kiekis, taikant tas pačias tarifų sąlygas. Toks nustatymas turi būti skirtas tik pereinamajam laikotarpiui ir neturi nulemti dėl naujų narių stojimo Pasaulio prekybos organizacijos (PPO) kontekste vykstančių derybų rezultatų. Be to, toks papildomų kiekių nustatymas neturi užkirsti kelio jų didinimo galimybei, jei tai būtų pateisinama dėl paklausos padidėjusiais reikalavimais.
(5) Šis papildomas kiekis turi būti valdomas Reglamento (EB) Nr. 896/2001 esamų tarifinių kvotų valdymui nustatytais mechanizmais ir instrumentais. Tačiau kadangi šios priemonės yra tik pereinamojo pobūdžio, šis papildomas kiekis turi būti valdomas atskirai nuo tarifinių kvotų.
(6) Pagal Reglamento (EB) Nr. 896/2001 nustatytus mechanizmus papildomas kiekis turi būti paskirstytas dviejų kategorijų ūkio subjektams, apibrėžtiems to reglamento 2 straipsnyje, ir turi būti priimtos taisyklės, kaip paskirstyti konkretų referencinį kiekį kiekvienam tradiciniam ūkio subjektui ir konkrečią paskyrą kiekvienam netradiciniam ūkio subjektui. Turėtų būti nurodyta, kad minėtas paskirstymas ir referencinių kiekių bei paskyrimų nustatymas yra susijęs tik su ūkio subjektais, kurie aprūpindavo naujųjų valstybių narių rinkas prieš jų stojimą.
(7) Atsižvelgiant į sunkumus, patirtus taikant Reglamento (EB) Nr. 414/2004 6 straipsnio 2 dalį, ypač sertifikuojant bananus, kurie pirminio importo 2000-2002 m. referenciniu laikotarpiu metu buvo faktiškai išleisti į laisvą apyvartą naujosiose valstybėse narėse, ir į tos nuostatos pataisą, padarytą Reglamentu (EB) Nr. 689/2004 [4], pereinamojo laikotarpio kiekis arba paskyrimas turėtų būti nustatyta kiekvienam operatoriui taip, kad kiekis arba paskyrimas galėtų būti suteikti kartu su importo licencijomis pirmai partijai 2004 m. gegužės pradžioje. Tokio laikino nustatymo tikslas - užtikrinti, kad kompetentingos nacionalinės institucijos galėtų laiku, iki atidarant papildomo kiekio kitą partiją, patikrinti operatorių pateiktus patvirtinamuosius dokumentus, pataisyti pagal Reglamento (EB) Nr. 414/2004 4 ir 5 straipsnius pateiktas deklaracijas ir, prireikus, to Reglamento 7 straipsnio 3 dalyje minėtus pranešimus.
(8) Šio nustatyto kiekio valdymo tikslais turėtų būti nustatyti koregavimo koeficientai, taikytini valstybių narių praneštiems kiekiams.
(9) Siekiant užtikrinti pakankamą rinkos aprūpinimą, visų pirma užtikrinti nuolatinį importo srautą į naująsias valstybes nares, į pereinamojo laikotarpio priemones turėtų įeiti licencijos laisvai apyvartai kurioje nors naujoje valstybėje narėje. Atitinkamai, pateikti užstatai turėtų būti grąžinti proporcingai kiekiams, išleistiems į laisvą apyvartą kurioje nors naujoje valstybėje narėje.
(10) Tuo pačiu tikslu turėtų būti atidarytas pradinis laikotarpis paraiškoms importo licencijoms pateikti 2004 m. gegužės mėnesio pradžioje iki paraiškų pateikimo trečiajam ketvirčiui.
(11) Siekiant užtikrinti, kad papildomas kiekis būtų valdomas atskirai ir kad importo licencijų naudojimas būtų stebimas taip, kaip reikalauja taisyklės, turėtų būti numatyti specialūs įrašai licencijose. Be to, turėtų būti pritaikytos nuostatos, taikytinos licencijų pakartotiniam skyrimui ir licencijų ūkio subjektų tarpusavio perleidimui.
(12) Reglamento (EB) Nr. 896/2001 priedas turėtų būti pritaikytas taip, kad jame būtų įrašytos naujųjų valstybių narių kompetentingos institucijos, atsakingos už schemos valdymą.
(13) Šiame reglamente numatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Sąvokų apibrėžimai
Šiame reglamente:
a) "Penkiolikos Bendrija" - 2004 m. balandžio 30 d. sudėties Bendrija;
b) "Naujosios valstybės narės" - Čekijos Respublika, Estija, Kipras, Vengrija, Latvija, Lietuva, Malta, Lenkija, Slovėnija ir Slovakija;
c) "Padidėjusi Bendrija" - 2004 m. gegužės 1 d. sudėties Bendrija;
d) "pirminis importas" - ekonominė veikla, apibrėžta Reglamento 896/2001 3 straipsnio 1 dalies pirmoje pastraipoje, skirta pardavimams vienoje ar keliose naujosiose valstybėse narėse;
e) "būtiniausias kiekis" - mažiausias kiekis, apibrėžtas Reglamento (EB) Nr. 896/2001 3 straipsnio 1 dalies trečioje pastraipoje, nustatytas remiantis visu pirminiu importu, siekiant aprūpinti naujųjų valstybių narių rinkas;
f) "kompetentingos institucijos" - kompetentingos institucijos, išvardytos Reglamento (EB) Nr. 896/2001 su šiame Reglamente padarytais pakeitimais priede.
2 straipsnis
Tikslas
Šis reglamentas numato priemones, būtinas palengvinti perėjimą nuo naujosiose valstybėse narėse galiojusių priemonių prieš stojimą į penkiolikos Bendriją prie naujų tarifinių kvotų importo priemonių, nustatytų Reglamentais (EEB) Nr. 404/93 ir (EB) Nr. 896/2001.
Reglamentas (EB) Nr. 896/2001 taikomas, atsižvelgiant į šį reglamentą.
3 straipsnis
Papildomas kiekis
1. Bananų importui į naująsias valstybes nares laikotarpiui nuo 2004 m. gegužės 1 d. iki 2004 m. gruodžio 31 d. nustatomas 300000 tonų grynojo svorio kiekis.
Šis kiekis nustatomas Reglamento (EEB) Nr. 404/93 18 straipsnio 1 dalyje nurodytos kilmės produktų importui.
Šio kiekio importui taikomi muitai, nustatyti pirmiau minėto reglamento 18 straipsnio 2 dalyje.
2. Šio straipsnio 1 dalyje nustatytas kiekis gali būti padidintas, jau naujosiose valstybėse narėse pastebimas paklausos padidėjimas.
4 straipsnis
Pasinaudojimas papildomu kiekiu
1. 3 straipsnyje nustatytu papildomu kiekiu gali pasinaudoti tradiciniai ir netradiciniai ūkio subjektai, įsisteigę padidėjusioje Bendrijoje, kurie atitinka Reglamento (EB) Nr. 414/2004 3 arba 4 straipsnių reikalavimus.
2. Tradiciniams ūkio subjektams skiriama 249000 tonų to kiekio, o netradiciniams - 51000 tonų.
5 straipsnis
Kiekis, kuriam išduodamos licencijos 2004 m. gegužės mėnesį
2004 m. gegužės mėnesį gali būti išduotos licencijos 87000 tonų, skirtoms bananų importui į naująsias valstybes nares. 72210 tonų to kiekio skiriama tradiciniams ūkio subjektams ir 14790 tonų ūkio subjektams.
6 straipsnis
Laikinasis specialus referencinis kiekis, skiriamas tradiciniams ūkio subjektams
1. Registracijos valstybės narės kompetentinga institucija kiekvienam tradiciniam ūkio subjektui, kuris įvežė būtiniausią pirminio bananų importo kiekį pardavimui vienoje ar keliose naujosiose valstybėse narėse arba per 2000 m., 2001 m. arba 2002 m., skiria laikiną specialų referencinį kiekį pagal to ūkio subjekto per pirmiau nurodytą laikotarpį pirminio importo kiekį, kuriam išduodamos licencijos 2004 m. gegužės mėnesį.
Šis laikinas specialus referencinis kiekis apskaičiuojamas padauginus pirmesnėje pastraipoje nurodytą pirminio importo vidurkį iš koeficiento 0,1875.
2. Atsižvelgdama į valstybių narių pranešimus ir 5 straipsnyje nustatytą kiekį, Komisija prireikus nustato korekcijos koeficientą, kuris taikomas kiekvieno tradicinio ūkio subjekto laikinam specialiam referenciniam kiekiui.
3. Ne vėliau kaip iki 2004 m. gegužės 4 d. kompetentingos institucijos kiekvienam ūkio subjektui praneša jo laikiną specialų referencinį kiekį, koreguotą prireikus korekcijos koeficientu, nurodytu šio straipsnio 2 dalyje.
7 straipsnis
Laikini specialūs paskyrimai netradiciniams ūkio subjektams
1. Licencijų išdavimui 2004 m. gegužės mėnesį kompetentingos institucijos kiekvienam pas jas registruotam netradiciniam ūkio subjektui nustato laikiną specialų paskyrimą, kiekvieno ūkio subjekto paraiškoje nurodytą kiekį padaugindamos iš 0,29 koeficiento.
2. Atsižvelgdama į valstybių narių pranešimus ir 5 straipsnyje nustatytą kiekį, Komisija prireikus nustato korekcijos koeficientą, taikytiną kiekvieno netradicinio ūkio subjekto pateiktai laikino specialaus paskyrimo paraiškai.
3. Ne vėliau kaip iki 2004 m. gegužės 4 d. kompetentingos institucijos kiekvienam netradiciniam ūkio subjektui praneša apie jo laikiną paskyrimą.
8 straipsnis
Paraiškų licencijoms pateikimas ir licencijų išdavimas 2004 m. gegužės mėnesį
1. Ūkio subjektai pateikia importo licencijų paraiškas valstybės narės kompetentingoms institucijoms, kuriose jie yra registruoti.
2. Importo licencijos, toliau - "stojimo licencijos", išduodamos tik išleidimui į laisvą apyvartą kurioje nors naujoje valstybėje narėje.
3. Licencijų paraiškose turi būti užrašyta "stojimo licencija" ir atitinkamai "tradicinis ūkio subjektas" arba "netradicinis ūkio subjektas" ir "Reglamentas (EB) Nr. 838/2004. Licencija galioja tik naujoje valstybėje narėje".
Tie įrašai įrašomi licencijos 20 langelyje.
4. Licencijų paraiškos pateikiamos pirmą kartą gegužės 4, 5 ir 6 d.
Kad licencijos paraiškos būtų priimtos, vieno operatoriaus pateiktose licencijos paraiškose visas kiekis negali būti didesnis kaip:
a) tradicinių ūkio subjektų atveju: laikinas referencinis kiekis, praneštas pagal 6 straipsnio 3 dalį;
b) netradicinių ūkio subjektų atveju: laikinas paskyrimas, praneštas pagal 7 straipsnio 3 dalį.
Kompetentingos nacionalinės institucijos importo licencijas išduoda ne vėliau kaip iki 2004 m. gegužės 7 d.
5. Pagal šį straipsnį išduotos importo licencijos galioja nuo jų išdavimo dienos iki 2004 m. rugpjūčio 7 d.
9 straipsnis
Užstato grąžinimas
1. Užstatai, pateikti tradicinių ūkio subjektų importo licencijoms, kaip numatyta Reglamento (EB) Nr. 896/2001 24 straipsnyje, grąžinami proporcingai kiekiams, išleistiems į laisvą apyvartą kurioje nors naujoje valstybėje narėje.
2. Užstatai, pateikti netradicinių ūkio subjektų paskyrimams, kaip numatyta Reglamento (EB) Nr. 896/2001 8 straipsnio 2 dalyje, grąžinami proporcingai kiekiams, faktiškai išleistiems į laisvą apyvartą kurioje nors naujoje valstybėje narėje tame straipsnyje nustatytomis sąlygomis.
10 straipsnis
Pakartotinio paskyrimo licencijos
Išimties iš Reglamento (EB) Nr. 896/2001 19 straipsnio tvarka:
1. Neišnaudoti kiekiai, kuriems taikoma stojimo licencija, gali būti pakartotinai skiriami kitam laikotarpiui tam pačiam ūkio subjektui - licencijos turėtojui arba asmeniui, kuriam ji buvo perleista - pateikus paraišką. Toks pakartotinis paskyrimas taikomas papildomam importuotų bananų kiekiams.
2) 6. Paraiškų dėl pakartotinio paskyrimo licencijoms 20 langelyje įrašoma: "Pakartotinio paskyrimo licencija", atitinkamai "tradicinis ūkio subjektas" arba "netradicinis ūkio subjektas" ir "Reglamento (EB) Nr. 838/2004 10 straipsnis. Licencija galioja tik naujoje valstybėje narėje".
11 straipsnis
Stojimo licencijų perleidimas
Teisės pagal stojimo licencijas papildomiems kiekiams gali būti perleistos vienam operatoriui.
Teisės gali būti perleistos tik:
- vieno tradicinio ūkio subjekto, minėto 5 straipsnyje, kitam tradiciniam ūkio subjektui,
- tradicinio ūkio subjekto, minėto 5 straipsnyje, netradiciniam ūkio subjektui, minėtam 6 straipsnyje, arba
- vieno netradicinio ūkio subjekto, minėto 6 straipsnyje, kitam netradiciniam ūkio subjektui.
12 straipsnis
Tarybos reglamento (EB) Nr. 896/2001 priedo pataisa
Šio reglamento priedas papildo Reglamento (EB) Nr. 896/2001 priedą.
13 straipsnis
Įsigaliojimas
Šis reglamentas įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutarties įsigaliojimo dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 28 d.

Labels: 3
17